Dôs zornadis di confront su diviers aspiets che a tocjin lis minorancis linguistichis
e la lôr tutele. Joibe ai 13 e Vinars ai 14 di Dicembar li de Universitât di Trent si dan dongje
esperts e rapresentants des comunitâts linguistichis minorizadis par fevelâ di azions, intervents
e normative, cuntune atenzion specifiche pai setôrs de universitât e de aministrazion publiche.
Si scomence cuntune zornade dedicade a ce che si fâs intal cjamp academic, cun esperiencis
e progjets tra ricercje e formazion. L’apontament, dal titul “Noi Altri” , al è ai 13 di Dicembar,
a tacâ des 9 a buinore, li de aule 117 dal Dipartiment di Letaris e Filosofie.
La dì dopo, simpri a tacâ des 9 a buinore, ma li de Sale Conferencis de Facoltât di Jurisprudence, al vignarà frontât l’argoment de azion des aministrazions publichis.
La iniziative e je inmaneade dal Dipartiment di Letaris e Filosofie e de Facoltât di Jurisprudence, cu la poie de ‘Fondazione Cassa di Risparmio di Trento e Rovereto’ e cul jutori de Provincie autonome di Trent e de Regjon autonome Trentin-Süd Tirol.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn